《得陈士业先生书却寄》
明代·黎延祖

十年瞻望虎头城，剑气狼烟暝未明。父党犹存能问讯，江西不远却难行。

开书泪满高僧衲，频梦怜深孺子情。遥想旧时梁下榻，悲凉相对话平生。

作者简介：黎延祖（约一六二七—？），字方回。番禺人。遂球长子。明思宗崇祯贡生，以父荫锦衣卫指挥佥事。明亡，隐居不仕。有《瓜圃小草》。清同治《番禺县志》卷四二有传。